

**ประกาศมหาวิทยาลัยธรรมศาสตร์**

**เรื่อง การจัดทำวารสารวิชาการและอัตราการจ่ายเงินสมนาคุณผู้จัดทำวารสารวิชาการ   
(ฉบับที่ ๒) พ.ศ. ๒๕๖๒**

-------------------------------------------------------

โดยที่เห็นสมควรแก้ไขเพิ่มเติมประกาศมหาวิทยาลัยธรรมศาสตร์ เรื่อง การจัดทำวารสารวิชาการและอัตราการจ่ายเงินสมนาคุณผู้จัดทำวารสารวิชาการ

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๗ ของข้อบังคับมหาวิทยาลัยธรรมศาสตร์ว่าด้วยการบริหารงานวิจัยและกองทุนวิจัย   
พ.ศ. ๒๕๖๑ อธิการบดีโดยความเห็นชอบของคณะกรรมการบริหารงานวิจัยและกองทุนวิจัยในคราวประชุมครั้งที่ ๑/๒๕๖๒ เมื่อวันที่ ๗ กุมภาพันธ์ ๒๕๖๒ อธิการบดีจึงออกประกาศไว้ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง การจัดทำวารสารวิชาการและอัตราการจ่ายเงินสมนาคุณผู้จัดทำวารสารวิชาการ (ฉบับที่ ๒) พ.ศ. ๒๕๖๒”

**ข้อ ๒** ประกาศนี้ให้ใช้บังคับตั้งแต่วันที่ ๘ กุมภาพันธ์ ๒๕๖๒ เป็นต้นไป

**ข้อ ๓** ให้ยกเลิกความในข้อ ๖ ของประกาศมหาวิทยาลัยธรรมศาสตร์ เรื่อง การจัดทำวารสารวิชาการและอัตราการจ่ายเงินสมนาคุณผู้จัดทำวารสารวิชาการ พ.ศ.๒๕๖๑ และให้ใช้ความต่อไปนี้แทน

“ข้อ ๖ ให้อธิการบดีแต่งตั้งคณะผู้จัดทำวารสารวิชาการระดับมหาวิทยาลัยแต่ละฉบับ ประกอบด้วย

1. บรรณาธิการ
2. รองบรรณาธิการและหรือผู้ช่วยบรรณาธิการ
3. กองบรรณาธิการ
4. ผู้จัดการ
5. ผู้ช่วยผู้จัดการ”

**ข้อ ๔** ให้ยกเลิกความในข้อ ๘ ของประกาศมหาวิทยาลัยธรรมศาสตร์ เรื่อง การจัดทำวารสารวิชาการและอัตราการจ่ายเงินสมนาคุณผู้จัดทำวารสารวิชาการ พ.ศ.๒๕๖๑ และให้ใช้ความต่อไปนี้แทน

“ข้อ ๘ กองบรรณาธิการ ให้แต่งตั้งผู้ทรงคุณวุฒิไม่น้อยกว่า ๑๕ คน และไม่เกิน ๔๐ คน โดยต้องมี คณาจารย์ประจำของมหาวิทยาลัย ไม่น้อยกว่า ๕ คน แต่ไม่เกิน ๑๕ คน และมีผู้ทรงคุณวุฒิภายนอกมหาวิทยาลัย ไม่น้อยกว่า ๑๐ คน แต่ไม่เกิน ๒๕ คน”

**ข้อ ๕** ให้ยกเลิกความในข้อ ๑๐ ของประกาศมหาวิทยาลัยธรรมศาสตร์ เรื่อง การจัดทำวารสารวิชาการและอัตราการจ่ายเงินสมนาคุณผู้จัดทำวารสารวิชาการ พ.ศ.๒๕๖๑ และให้ใช้ความต่อไปนี้แทน

**“**ข้อ ๑๐ ให้จ่ายเงินสมนาคุณแก่ผู้จัดทำวารสารวิชาการระดับมหาวิทยาลัย ในอัตราดังต่อไปนี้

1. บรรณาธิการ คนละไม่เกิน ๑๐,๐๐๐ บาทต่อฉบับ
2. รองบรรณาธิการ คนละไม่เกิน ๖,๐๐๐ บาทต่อฉบับ
3. ผู้ช่วยบรรณาธิการ คนละไม่เกิน ๔,๐๐๐ บาทต่อฉบับ
4. ผู้ทรงคุณวุฒิประเมินคุณภาพบทความเพื่อตีพิมพ์ (peer review)
5. วารสารธรรมศาสตร์ และวารสารวิทยาศาสตร์และเทคโนโลยี คนละไม่เกิน ๑,๕๐๐ บาท  
   ต่อบทความ
6. วารสาร Thammasat Review และ วารสาร Science & Technology Asia คนละไม่เกิน ๒,๕๐๐ บาท ต่อบทความ

(๕) ผู้ตรวจภาษาอังกฤษในบทแนะนำ บทคัดย่อและบทความที่จะตีพิมพ์ในวารสาร บทความละ  
ไม่เกิน ๒,๕๐๐ บาท

(๖) ผู้เขียนบทความรับเชิญ บทความละไม่เกิน ๒,๕๐๐ บาท

การจ่ายเงินสมนาคุณตาม (๔) จะจ่ายได้ไม่เกินบทความละห้าคน”

**ข้อ ๖** ให้ยกเลิกความในข้อ ๑๒ ของประกาศมหาวิทยาลัยธรรมศาสตร์ เรื่อง การจัดทำวารสารวิชาการและอัตราการจ่ายเงินสมนาคุณผู้จัดทำวารสารวิชาการ พ.ศ.๒๕๖๑ และให้ใช้ความต่อไปนี้แทน

**“**ข้อ ๑๒ในการประชุมเพื่อจัดทำวารสารวิชาการระดับมหาวิทยาลัย ให้บรรณาธิการ   
รองบรรณาธิการ ผู้ช่วยบรรณาธิการ ผู้จัดการ และผู้ช่วยผู้จัดการวารสารวิชาการ มีสิทธิได้รับเบี้ยประชุมในอัตราครั้งละ ๑,๐๐๐ บาท”

ประกาศ ณ วันที่ พฤษภาคม พ.ศ. ๒๕๖๒

(รองศาสตราจารย์ เกศินี วิฑูรชาติ)

อธิการบดี